साल-दर-साल चढ़ावा
ट्रस्ट में गड़बड़ी की आशंका
जलियांवाला बाग में शहीदी कुएं का चढ़ावा सिर्फ 3.49 रुपए रोज
देशआजादी की 70वीं और 13 अप्रैल 1919 के दिन हुए जलियांवाला बाग कांड की 98वीं वर्षगांठ मनाने जा रहा है। लेकिन बाग में शहीद हुए लोगों के प्रति हम कितने आस्थावान हैं, यह शहीदी कुएं में रोजाना के चढ़ाए गए औसतन 3.49 रुपए से स्पष्ट हो जाता है। पूरे एक दशक में उस कुएं से सिर्फ 12,571 रुपए ही आए हैं और यह सारी रकम 1, 2 और 5 के सिक्के के रूप में है। जलियांवाला बाग के विकास के लिए केंद्र सरकार की तरफ से जारी फंडों को लेकर पहले से ही विवाद रहा है और अब कुएं में चढ़ावे को लेकर सुर्खियों में है। आरटीआई में मांगी गई जानकारी में केंद्रीय सांस्कृतिक मंत्रालय ने बताया है कि इसमें आज तक 10 रुपए से बड़े नोट की करंसी चढ़ी ही नहीं। साल 2007 से लेकर 2016 तक बड़ी करंसी में 10 के 5 नोट तथा 8 सिक्के (कुल 130 रु.) बताए गए हैं।
मेरे पड़दादा लाला हरी राम बहल बाग में शहीद हुए थे। हमें पूरा पता है कि शहीदी कुएं में लोग दिल खोल कर चढ़ावा चढ़ाते हैं। कितना है आज तक नहीं बताया गया। इसमेंं गड़बड़ जरूर है। हिसाब-किताब के लिए कमेटी बनाई जाए। -नैनीशबहल, प्रवक्ता जलियांवाला बाग शहीद परिवार समिति।
इसलिए गड़बड़ी की आशंका
^अमृतसरमें रोजाना औसतन 70 से 80 हजार लोग पहुंचते हैं और इसमें से कम से कम 20 हजार तो बाग में माथा टेकने आते ही हैं। अनुमान के मुताबिक हर 10 में से दो लोग कुएं में पैसा डाल ही देते हैं। कुएं में लोगों द्वारा डाली गई रकम 70 से 80 हजार तक पहुंच जाती है। आरटीआई में कुछ और ही बताया जा रहा है। मैं जांच के लिए कोर्ट जाउंगा -एडवोकेटपीसी शर्मा, आरटीआई एक्टिविस्ट।
वर्ष रुपए
2010894
2011 3,004
2012 1,815
2013 1,695
2014 500
2015 1,520
2016 1,167
bho_Deva hin_Deva hin_Deva hin_Deva hin_Deva hin_Deva hin_Deva hin_Deva unk unk unk unk unk unk unk